Quan eth califa auec entre es sues mans es tres objèctes panadi, mens era petita lampa, e se’n sabec de qué les auien trapat ena casa d’aqueth que consideraue eth sòn mès fidèu confident e intim amic, ath quau auie aumplit de presents, en tot botar en eth illimitada confiança, s’estèc pendent ua ora sense badar boca e dempús se virèc entath cap des gardes e didec: “Que lo pengen!” De seguit gessec eth cap des gardes e ordenèc pregonar era senténcia per toti es carrèrs de Bagdad e anèc ena casa de Gran-de-Beresa, qu’agarrèc, e qu’es sòns bens e hemnes confisquèc ath moment.